stanford-oval/wikipedia huggingface dataset:
Samojedi

Samojedi voi viitata useaan eri asiaan:
Samojedit, yhteisnimitys eräille Uralin itäpuolella eläville kansoille
Samojedikielet, uralilaisten kielten toinen päähaara
Samojedinkoira, pystykorviin kuuluva arktinen koirarotu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Samojedi”, voi hakea sivunnimihaulla, laajalla sivunnimihaulla tai tekstihaulla.
Samoilov

Samoilov ja Samoilova ovat venäläisiä sukunimiä:
David Samoilov (1920–1990), neuvostovenäläinen kirjailija
Julija Samoilova (s. 1989), venäläinen laulaja
Tatjana Samoilova (1934–2014), neuvostoliittolainen näyttelijä
Vladislav Samoilov (1963–2009), neuvostoliittolainen (mari) runoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Orvokki Jauhiainen

Orvokki Jauhiainen (engl. Violet Beauregarde) on Roald Dahlin luoma kuvitteellinen hahmo Jali ja suklaatehdas -romaanissa, josta on tehty myös kaksi elokuvaa. Hahmoa näyttelee vuoden 2005 elokuvassa AnnaSophia Robb ja vuoden 1971 elokuvassa Denise Nickerson.
Orvokki on voitonhaluinen, purukumia jauhava tyttö. Hän jauhoi samaa purukumia kolmen kuukauden ajan, minkä ansiosta hän sai nimiinsä maailmanennätyksen.
Néstor Gorosito

| 0 | 1 | 2 |
| --- | --- | --- |

Henkilötiedot
Koko nimi: Néstor Raúl Gorosito
Syntymäaika: 14. toukokuuta 1964 (ikä 60)
Syntymäpaikka: Buenos Aires, Argentiina
Lempinimi: Pipo
Seura
Seura:  UD Almería
Tehtävä: päävalmentaja
Seurat
| Vuodet | Seura | O (M) |
| 1982–1988 1988–1989 1989–1992 1992–1994 1994–1995 1996 1997–1999 1999–2000 |  River Plate  San Lorenzo  FC Swarowski Tirol  San Lorenzo  U.Católica  Yokohama F. Marinos  San Lorenzo  U.Católica | 105(7) 37(21)   68(11) 58(12) 6(3) 99(29) 39(1) |
Maajoukkue
| 1989–1997 |  Argentiinan maajoukkue | 12 (1) |
Valmennusura
2002–2003 2003–2004 2005 2006–2007 2007–2008 2009 2010 2011–2012 2012–2013 2015 2015–:  CA Nueva Chicago   CA San Lorenzo  Club Atlético Lanús  CA Rosario Central  Argentinos Juniors  River Plate  Xerez CD  Argentinos Juniors  Club Atlético Tigre  Argentinos Juniors  UD Almería
 Seurajoukkueuran tilastot kattavat vain kansalliset sarjat.
Néstor Gorosito (s. 14. toukokuuta 1964) on argentiinalainen jalkapallovalmentaja ja entinen keskikenttäpelaaja. Joulukuusta 2015 lähtien hän on toiminut espanjalaisen UD Almerían päävalmentajana.
Ura pelaajana

Gorosito aloitti pelaajauransa perinteikkäässä argentiinalaisseura River Platessa 1982. Hän nousi nopeasti seuran avainpelaajien joukkoon ja oli voittamassa Argentiinan mestaruutta 1985/86. Gorosito siirtyi River Platesta CA San Lorenzoon 1988, jossa voitti Argentiinan liigan maalikuninkuuden. Euroopan kentille Gorosito siirtyi 1989 edustaen kolme kautta itävaltalaista FC Swarowski Tirolia, jonka kanssa voitti kaksi maan mestaruutta.
Gorosito palasi 1992 kotimaahansa ja pelasi kaksi vuotta San Lorenzossa ennen siirtymistään chileläiseen Universidad Católicaan. Kaudella 1996 hän pelasi kuusi ottelua Japanissa Yokohama F. Marinosissa. Hän päätti pitkän uransa Universidadissa vuonna 2000.
Argentiinan maajoukkuepaidassa Gorosito esiintyi 12 kertaa. Hän oli vuonna 1993 Copa Américan mestaruuden voittaneessa joukkueessa, muttei koskaan edustanut maataan MM-tasolla.
Ura pelaajana > Meriitit pelaajana

Argentiinan mestaruus: 1986
Itävallan mestaruus (2): 1990, 1991
Copa América: 1993
Ura valmentajana

Valmennusuransa Gorosito aloitti Club Atlético Nueva Chicagossa vuonna 2002. Tämän jälkeen hän on toiminut lukuisten suurien argentiinalaisseurojen valmentajana, mutta huippumenestystä ei ole tullut. Argentinos Juniorsin Gorosito luotsasi Copa Sudamericaan 12 vuoden tauon jälkeen. Joukkue selvisi aina välieriin saakka, kunnes hävisi Estudiantesille.
Vuonna 2009 Gorosito siirtyi River Platen päävalmentajaksi, mutta erosi pian kauden alettua kehnojen tulosten vuoksi.
Tammikuussa 2010 Gorosito debytoi valmentajana Euroopassa siirryttyään Primera Divisiónin jumboksi juuttuneen Xerez CD:n päävalmentajaksi.  Hän ei kuitenkaan onnistunut nostamaan seuraa pois sarjan hänniltä ja tuloksena oli putoaminen Segundaan.
Syyskuussa 2011 Gorosito palasi valmentajaksi kotimaahansa, kun hänestä tuli Argentinos Juniorsin uusi päävalmentaja.  Hän jätti tehtävänsä jo helmikuussa 2012 loukkaannuttuaan vakavasti auto-onnettomuudessa.  Hän palasi valmentajaksi jälleen lokakuussa 2012 Club Atlético Tigren päävalmentajana.  Gorosito johdatti Tigren Copa Sudamericanan finaaliin 2012. Hyvästä menestyksestä huolimatta Gorosito jätti joukkueen kesällä 2013 riitauduttuaan seuran johdon kanssa. Gorosito palasi kaudeksi 2015 Argentinos Juniorsin peräsimeen.
Joulukuussa 2015 Gorosito palasi Espanjaan, kun hänestä tuli Segunda Divisiónin viimeiseksi vajonneen UD Almerían päävalmentaja.
Seestin ilotuliteonnettomuus

Onnettomuudessa tuhoutunut talo Koldingissa.
Seestin ilotuliteonnettomuus oli Seestin kaupunginosassa Tanskan Koldingissa 3. marraskuuta 2004 tapahtunut onnettomuus. Onnettomuus sai alkunsa kaupunginosassa sijainneesta ilotulitetehtaasta, josta puolestaan tuho levisi myöhemmin ympäri kaupunkia. Koko onnettomuudessa loukkaantui yhteensä 24 ihmistä ja yhden ihmisen tiedetään menehtyneen. Onnettomuus aiheutti myös 2 000 ihmisen evakuoinnin ja kahdeksan pelastusajoneuvon tuhoutumisen. Onnettomuuden seurauksena kaikki tehtaan vieressä asuneet ihmiset evakuoitiin, mutta muita kehotettiin pysyttelemään sisätiloissa.
Tietojen mukaan koko onnettomuudessa vaurioitui 355 taloa, ja niistä 176 raunioitui asuinkelvottomaksi. Myöhemmin todettiin 2 107 talon vaurioituneen räjähdyksestä, ja kaikkien vahinkojen korjaukseen sanottiin kuluvan 100 miljoonaa euroa. N.P Johnsensin ilotulitetehdas oli ennen tuhoutumistaan suurin ilotulitteiden maahantuoja Tanskassa: sen markkina-osuus oli 25 %. Ennen onnettomuutta tehtaan varastoon lastattiin 284 nettotonnia raketteja (jossa 300 nettotonnia oli suurin sallittu määrä). Myöhemmin onnettomuuden sattuessa luultiin ensin, että tehtaaseen olisi lastattu sallittua enemmän raketteja. Koko onnettomuus oli johtunut erehdyksestä, jossa yksi ilotulitelaatikoista oli pudonnut maahan ja syttynyt, mikä puolestaan aiheutti yhdessä muiden ilotulitteiden kanssa laajaan osaan kaupunkia iskeneen ilotulitesateen.
Lopulta erehdyksen aiheuttaneiden kahden työntekijän oli pitänyt juosta ulos varastosta. Kun palokunta saapui paikalle, se totesi, että tulen sammuttaminen lisäongelmia aiheuttamatta oli mahdotonta ja että kun tulipalo sytytti muutkin ilotulitepaketit, ne aiheuttivat entistä ankarampia räjähdyksiä.
Sallan autosavotta
Artikkelit

Mobilisti-lehti 1/1997
Vetku(VeteraaniKuorma-auto)-lehti 1/2005
Aiheesta muualla

Peräpohjolan tukkityömaat - Suomen Klondyke. Lumisten erämaiden halki kiidätetään tukkikuormat autoilla Venäjän rajalta Kemijoen vesistöön, Helsingin Sanomat, 22.01.1938, nro 20, s. 10, Kansalliskirjaston digitaaliset aineistot
"Lanttu-Leenat" syrjäyttävät "kauhatouhun" tukkisavotoilla. Sallassa Euroopan suurin savotta, Helsingin Sanomat, 20.02.1938, nro 49, s. 8, Kansalliskirjaston digitaaliset aineistot
Sabará

| Sabará |
| --- | --- |

 lippu:  vaakuna

 Koordinaatit: 19°53′09″S, 43°48′25″W 
Valtio:   Brasilia
Osavaltio:  Minas Gerais
Hallinto:  
 – Pormestari:  Wander José Goddard Borges (PSB) (2017-2020)
Pinta-ala:  
 – Josta vettä:  303.6 km² 
Väkiluku (2016):  131 790
 – Väestötiheys:  445,3 as./km²
Aikavyöhyke:  UTC-3
 – Kesäaika:  UTC-2
 
 www.sabara.mg.gov.br 
Infobox OKVirheellinen NIMI-arvo: 
Sabará on kunta Minas Geraisin osavaltiossa Brasiliassa.
Aiheesta muualla

Kuvia tai muita tiedostoja aiheesta Sabará Wikimedia Commonsissa
Sabar

Kaksi senegalilasta sabar-rumpua.
Sabar on senegalilainen nahkapäällysteinen rumpu, jota soitetaan yhdellä kädellä ja ohuella puupuikolla maassa tai hihnalla hartialle ripustettuna. Sitä on käytetty wolof- ja serer-kansojen viestien välittämiseen kylien välillä. Sabar on myös tanssityylin nimi.
Aiheesta muualla

Sabar page (Arkistoitu – Internet Archive) (englanniksi)
One Desire

| One Desire |
| --- | --- |
 Jimmy Westerlund (vas.), Ossi Sivula, André Linman ja Jonas Kuhlberg
Tiedot
Toiminnassa:  2012–
Tyylilaji:  rock
Laulukieli:  englanti
Jäsenet:  André Linman, laulu, kitara  Jimmy Westerlund, kitara  Ossi Sivula, rummut  Jonas Kuhlberg, basso
Levy-yhtiö:  Frontiers Music
Aiheesta muualla
Kotisivut
Infobox OKNimi-testi OK: 
One Desire (entinen nimi: OD) on suomalainen rockyhtye, joka on perustettu vuonna 2012. Yhtyeeseen kuuluvat laulaja André Linman, kitaristi Jimmy Westerlund, rumpali Ossi Sivula ja basisti Jonas Kuhlberg.
Sivula perusti yhtyeen vuonna 2012, ja kokoonpano on vaihdellut moneen kertaan. Vuonna 2014 yhtyeen tuottajaksi liittyi Jimmy Westerlund, jonka kautta yhtyeeseen tuli laulajaksi Sturm und Drangin laulajana tunnetuksi tullut André Linman. Vuonna 2016 Westerlundista tuli yhtyeen kitaristi. Ensimmäisen albumin nauhoitusten jälkeen yhtyeeseen liittyi vielä basisti Jonas Kuhlberg.
Yhtyeen esikoisalbumi One Desire julkaistiin maailmanlaajuisesti 24. maaliskuuta 2017 italialaisen Frontiers Music -levy-yhtiön kautta. Albumin ensimmäisenä singlenä julkaistiin tammikuussa 2017 kappale ”Hurt”. Tammikuun lopussa yhtyeeltä julkaistiin kappale ”Whenever I'm Dreaming”.
Toinen albumi Midnight Empire ilmestyi 22. toukokuuta 2020.
Diskografia > Albumit

One Desire (2017)
Midnight Empire (2020)
One Night Only – Live in Helsinki (2021)
Live With The Shadow Orchestra (2023)
Diskografia > Singlet

Hurt (2017)
Whenewer I’m Dreaming (2017)
Apologize (2017)
This is Where the Heart Break Begins (2017)
After You’re Gone (2020)
Shadowman (2020)
Heroes (2020)
After You’re Gone (Live) (2021)
Hurt (Live) (2021)
Never Gonna Stop (2022)
Aiheesta muualla

One Desiren kotisivut
Santerin komissio

Santerin komissio oli Euroopan komissio, jonka toimikausi oli 25. tammikuuta 1995–17. syyskuuta 1999. Komission puheenjohtajana toimi luxemburgilainen Jacques Santer. Komissio joutui maaliskuussa 1999 eroamaan sitä kohtaan esitettyjen väärinkäytösepäilyjen takia.
Santerin komissio

| Toimialue | Komissaari | Kotimaa |
| --- | --- | --- |
| Puheenjohtaja | Jacques Santer |  Luxemburg |
| Varapuheenjohtaja (kauppa- ja ulkosuhteet (Pohjois-Amerikka, Australasia, Itä-Aasia, OECD, WTO) | Leon Brittan |  Britannia |
| Varapuheenjohtaja ulkosuhteet Etelä-Välimeri, Latinalainen Amerikka ja Lähi-itä  | Manuel Marin |  Espanja |
| Sisämarkkinat (palvelut), verotus ja tulliliitto | Mario Monti |  Italia |
| Maatalous ja maaseudun kehittäminen | Franz Fischler |  Itävalta |
| Kilpailu | Karel Van Miert |  Belgia |
| Talous- ja finanssipalvelut (luotto, investoinnit, tilastot, valuuttapolitiikka)  | Yves-Thibault de Silguy |  Ranska |
| Työllisyys-, sosiaali- ja tasa-arvoasiat | Pádraig Flynn |  Irlanti |
| Kuluttajapolitikka ja kalastus | Emma Bonino |  Italia |
| Ympäristö ja ydinturvallisuus | Ritt Bjerregaard |  Tanska |
| Yritys- ja teollisuustoiminta, telekommunikaatio ja informaatioteknologia | Martin Bangemann |  Saksa |
| Kuljetus ja transeurooppalainen kuljetusverkosto | Neil Kinnock |  Britannia |
| Energia (Euratom), pienyrittäjyys ja turismi | Christos Papoutsis |  Kreikka |
| Maahanmuutto, oikeus- ja sisäasiat, finanssivalvonta ja petostentorjunta | Anita Gradin |  Ruotsi |
| Budjetti ja tarkastustoiminta | Erkki Liikanen |  Suomi |
| Aluepolitiikka  (koheesiorahastot) | Monika Wulf-Mathies |  Saksa |
| Tiede, teknologia ja tutkimus ja koulutus ja nuorisopolitiikka | Édith Cresson |  Ranska |
| Keski- ja Itä-Euroopan maiden suhteet ja ulkosuhteet | Hans van den Broek |  Alankomaat |
| Afrikan, Karibian ja Tyynen valtameren maiden suhteet | João de Deus Pinheiro |  Portugali |
| Kulttuuri ja audiovisuaalisuus | Marcelino Oreja |  Espanja |
Olla joku

| Olla joku Pelle Miljoona United |
| --- | --- | --- |

Studioalbumin tiedot
 Julkaistu: 8. syyskuuta 2017
 Formaatti: CD, digitaalinen lataus
 Tyylilaji: punk rock
 Kesto: 34.26
 Levy-yhtiö: Stupido
Listasijoitukset
  Suomen virallinen lista: 30.
Pelle Miljoona Unitedin muut julkaisut
| Kino Riviera 2015 | Olla joku 2017 |   |
Singlet albumilta Olla joku
 ”Maasta kumpuaa katkeruus” Julkaistu: 26. elokuuta 2017
Olla joku on Pelle Miljoonan järjestyksessään 35. studioalbumi sekä viides Pelle Miljoona United -kokoonpanon kanssa tehty albumi, joka julkaistiin 8. syyskuuta 2017. Pelle on sanonut albumin ”piirtävän totuuden jälkeistä aikaa, elämäniloisella otteella ja surrealistisella siveltimellä”.
Albumi debytoi Suomen virallisen listan sijalla 30.
Kappaleet

Kuka laittoi LSD:n (Stadin juomaveteen) – 4.14
Musta kulta – 2.32
Tää on tunne – 2.58
Maasta kumpuaa katkeruus – 3.02
Olla joku – 3.08
Sateenkaarihäät – 3.19
Jumala armahtaa, minä en – 4.22
Suhoi Suhoi – 3.42
Keski-iän katastrofi – 3.30
On kai turha odottaa – 3.39
Olimme sotilaita

| Olimme sotilaita> We Were Soldiers |
| --- | --- |

Ohjaaja:  Randall Wallace
Käsikirjoittaja:  Randall Wallace
Tuottaja:  Bruce Davey Stephen McEveety Randall Wallace
Säveltäjä:  Nick Glennie-Smith
Kuvaaja:  Dean Semler
Leikkaaja:  William Hoy
Pääosat:  Mel Gibson Madeleine Stowe Sam Elliott Greg Kinnear Chris Klein Keri Russell Barry Pepper
Valmistustiedot
Valmistusmaa:  Yhdysvallat Saksa
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   1. maaliskuuta 2002  19. huhtikuuta 2002
Kesto:  138 minuuttia
Alkuperäiskieli:  englanti, vietnam, ranska
Budjetti:  75 000 000 dollaria
Tuotto:  114 660 784 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Olimme sotilaita (engl. We Were Soldiers) on vuonna 2002 ensi-iltansa saanut yhdysvaltalainen sotaelokuva, jonka on ohjannut Randall Wallace. Elokuva kertoo Vietnamin sodasta ja Ia Đrăngin taistelusta marraskuussa 1965, joka oli Yhdysvaltain asevoimien ensimmäinen suuri taistelu kyseisessä sodassa. Elokuva perustuu everstiluutnantti Hal Mooren tapahtumista kirjoittamaan kirjaan We Were Soldiers Once… And Young (1992). Hal Mooren roolissa elokuvan pääosassa esiintyy Mel Gibson.
Juoni

Juoni alkaa kohtauksella Indokiinan sodan loppuvaiheilta Việt Minhin joukkojen väijyttäessä ranskalaisen sotilasosaston. Elokuva jatkuu 12 vuotta myöhemmin Fort Benningissä Yhdysvalloissa, missä everstiluutnantti Hal Moore (Mel Gibson) kouluttaa uutta ratsuväen yksikköä. Mooren johtamana yksikkö lähetetään Vietnamiin ja pian tämän jälkeen heidät lennätetään helikoptereilla Ia Đrănginin laaksoon. Paikka osoittautuu Pohjois-Vietnamin armeijan tukikohta-alueeksi. Vänrikki Henry Herrickin (Marc Blucas) joukkue väijytetään. Herrick kuolee ja muita jää vangiksi. Selviytyneet piiritetään. Kersantti Ernie Savage (Ryan Hurst) johtaa kuitenkin hyökkäyksen takaisin lyönyttä yötaistelua. Samalla yhdysvaltalaiset saavat täydennyksiä ilmateitse.
Puolustustaistelut jatkuvat seuraavana päivänä. Yhdysvaltalaiset pitävät hyökkääjät poissa asemistaan tykistötulella ja kranaatinheittimin. Pohjois-Vietnamin joukkoja komentava everstiluutnantti Nguyễn Hữu An (Đơn Dương) määrää suuremman hyökkäyksen Yhdysvaltojen asemiin. Hätää kärsivät yhdysvaltalaiset ja radiota operoiva Charlie Hastings (Robert Bagnell) antavat viimein koodisanan Broken Arrow, jonka myötä kaikki kynnelle kykenevät ilmavoimien koneet iskevät vihollisen asemiin myös aivan omien asemien vieressä. Napalmi ja pommit pysäyttävät viimein vietnamilaisten hyökkäyksen. Kersantti Savagen johtama joukkue saadaan viimein pelastettua. Taistelujen kuluessa Mooren vaimo Julia (Madeleine Stowe) nousee sotilaiden vaimojen johtohahmoksi Yhdysvalloissa.
Vietnamissa Mooren sotilaat varmistavat aluetta. Nguyễn Hữu An määrää vielä viimeisen hyökkäyksen. Ennen sen toteuttamista Mooren sotilaat käyvät kuitenkin vastahyökkäykseen pistimet ojossa. Bruce P. ”Snake” Crandall (Greg Kinnear) tulittavat vietnamilaisia helikoptereista. Viimein yhdysvaltalaiset saavat evakuointikäskyn ja he kokoontuvat laskeutumisalueelle. Elokuvan lopussa kerrotaan vielä vietnamilaisten ottaneen paikan takaisin haltuunsa heti yhdysvaltalaisten lähdön jälkeen.
Rooleissa

| 0 | 1 | 2 |
| --- | --- | --- |
|  Mel Gibson  | … |  Hal Moore   |
|  Madeleine Stowe  | … |  Julia Moore   |
|  Greg Kinnear  | … |  Bruce P. Crandall   |
|  Sam Elliott  | … |  Basil L. Plumley   |
|  Chris Klein  | … |  Jack Geoghegan   |
|  Luke Benward  | … |  David Moore   |
|  Taylor Momsen  | … |  Julie Moore   |
|  Devon Werkheiser  | … |  Steve Moore   |
|  Keri Russell  | … |  Barbara Geoghegan   |
|  Barry Pepper  | … |  Joe Galloway   |
|  Mark McCracken  | … |  Ed ”Too Tall” Freeman   |
|  Đơn Dương  | … |  Nguyễn Hữu An   |
|  Ryan Hurst  | … |  Ernie Savage   |
|  Marc Blucas  | … |  Henry Herrick   |
|  Jsu Garcia  | … |  Tony Nadal   |
|  Jon Hamm  | … |  Matt Dillon   |
|  Dylan Walsh  | … |  Robert Edwards   |
|  Clark Gregg  | … |  Tom Metsker   |
|  Blake Heron  | … |  Galen Bungum   |
|  Desmond Harrington  | … |  Bill Beck   |
|  Brian Tee  | … |  Jimmy Nakayama   |
|  Robert Bagnell  | … |  Charlie Hastings   |
Tuotanto

Olimme sotilaita perustuu Vietnamin sodan aikaiseen Ia Đrăngin taisteluun 14.–18. marraskuuta 1965. Taistelu oli ensimmäinen suuri yhteenotto yhdysvaltalaisten ja pohjoisvietnamilaisten joukkojen välillä. Molemmat osapuolet kärsivät suuria tappioita. Laskeutumisaluetta X-Ray taistelussa komentanut evertsiluutnantti Harold “Hal” Moore ja taistelua paikanpäällä kuvaillut journalisti Joe Galloway julkaisivat ensin teoksen Vietnam Story ja myöhemmin laajennetun version nimeltä Soldiers Once . . . And Young: Ia Drang— The Battle That Changed the War in Vietnam vuonna 1992. Kirja myi tuolloin hyvin huomattavan määrän 1,3 miljoonaa kappaletta. Elokuvantekijä Randall Wallace luki kirjan ja osti sen elokuvaoikeudet vuonna 1995.
Mel Gibson oli näytellyt vuonna 1995 Wallacen käsikirjoittamassa elokuvassa Braveheart – taipumaton. Wilsson käsikirjoitti ja ohjasi Olimme sotilaita ja sai Mel Gibsonin esittämään sen pääosaa Hal Moorena. Elokuvan näyttelijät kävivät läpi lyhyen näyttelijöitä varten tehdyn sotilaskoulutuksen armeijan tukikohta Fort Benningissä. Itse kuvaukset tehtiin 5. maaliskuuta–30. kesäkuuta 2001. Elokuvan taistelukohtaukset kuvattiin armeijan koulutusalueella Fort Hunter-Liggettissä San Franciscon eteläpuolella Kaliforniassa. Koulutuskohtaukset olivat Fort Benningistä ja muut Yhdysvaltoja esittävät kohtaukset Pasadenasta.
Elokuva oli yleisluonnollisesti juoneltaan historiallinen. Joitakin sen kohtauksia ei kuitenkaan koskaan todellisuudessa tapahtunut. Esimerkiksi Mooren johtamaa hyökkäystä pistimin ei koskaan tehty. Pataljoonan 2/7 tuhoutuminen LZ Albanyn ympärillä jätettiin puolestaan mainitsematta.
Vastaanotto

Elokuvan budjetti oli ollut noin 75 miljoonaa Yhdysvaltain dollaria. Sen lipputulot olivat yhteensä 114,6 miljoonaa dollaria. Summasta 78 miljoonaa oli kotimaasta ja 36,5 miljoonaa ulkomailta. Taloudellisesti elokuva menestyi siis hyvin. Elokuva jakoi kuitenkin kriitikkojen mielipiteitä. Elokuvaa kiiteltiin muun muassa realismista,tarinan johdonmukaisuudesta ja myös ainakin ajoittaisesta molempien osapuolten esittämisestä. Toisaalta sitä syytettiin myöas yltiökansallismielisyydestä. Presidentti George W. Bush oli näyttänyt elokuvan Valkoisessa talossa yksityistilaisuudessa kolme päivää ennen sen virallista ensi-iltaa. Wallacen ja Gibsonin lisäksi tilaisuuteen osallistuivat esimerkiksi Colin Powell, Condoleezza Rice ja Donald Rumsfeld.
Aiheesta muualla

Olimme sotilaita Internet Movie Databasessa (englanniksi)
Olimme sotilaita Elonet.
Opettajatar

| Opettajatar |
| --- | --- |

Nimi:  Opettajatar
Tekijä:  Helene Schjerfbeck
Valmistumisvuosi:  1933
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  55,00  cm
Leveys:  47,00  cm
Kokoelma:  Kansallisgalleria
Sijainti:  Ateneum
Opettajatar on Helene Schjerfbeckin öljyvärimaalaus kankaalle vuodelta 1933. Kooltaan teos on 55×47 cm ja se kuuluu Nanny ja Yrjö Kauniston kokoelmaan Ateneumin taidemuseossa, jonne se lahjoitettiin vuonna 2005.
Mallina Opettajatar-maalauksessa on kansakoulunopettaja neiti Boxtröm Snappertunasta.
Aiheesta muualla

Suomen Kansallisgalleria, kokoelmat: Opettajatar (1933) (Arkistoitu – Internet Archive)
One Drop -säätiö

One Drop -säätiö (engl. One Drop Foundation) on kanadalainen hyväntekeväisyysjärjestö, jonka on perustanut vuonna 2007 Kanadan Montrealissa Cirque du Soleil'n omistaja-perustaja Guy Laliberté. 
Säätiön tehtävä on pyrkiä tukemaan puhtaan veden saantia maailmanlaajuisesti ja lisät yksittäisten ihmisten ja yhteisöjen tietoisuutta köyhyydestä johtuvaa puutetta puhtaasta juomavedestä.
Hyväntekeväisyyspokeriturnaukset

One Drop -säätiö ja World Series of Poker ovat järjestäneet kesästä 2012 alkaen hyväntekeväisyyspokeriturnauksia, joiden sisäänostostaselvennä on mennyt osa hyväntekeväisyyteen. Vuoden 2012 WSOP yhteyteen järjestetty The Big One for One Drop -pokeriturnaus tuotti yli 5 miljoonaa dollaria hyväntekeväisyyteen.
Hyväntekeväisyyspokeriturnaukset > One Drop -säätiön ja WSOP:n yhteistyöllä järjestetyt hyväntekeväisyyspokeriturnaukset

The Big One for One Drop (vuoden 2012 WSOP turnaus nro 55 ) - miljoonan dollarin sisäänostolla, 111 111 dollaria hyväntekeväisyyteen
The Little One for One Drop (vuoden 2013 WSOP turnaus nro 58) - 1 111 dollarin sisäänostolla, 111 dollaria hyväntekeväisyyteen
One Drop High Roller (vuoden 2013 WSOP turnaus nro 47) - 111 111 dollarin sisäänostolla, 3 333 dollaria hyväntekeväisyyteen
Aiheesta muualla

One Drop:n viralliset kotisivut
Olkolammi (eteläinen)

| Olkolammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°56′22″N, 25°04′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.037
Mittaustietoja
Pinnankorkeus:  134,3 m 
Rantaviiva:  0,44 km 
Pinta-ala:  0,012 km² 
 fiOlkolammi 
Olkolammi (myös Olkolammit) on Jämsän keskiosassa sijaitseva metsäjärvi. Etäisyys Jämsän keskustasta on yksitoista kilometriä luoteeseen ja Tampereelta 85 kilometriä koilliseen.
Maantiede

Olkolammi on saareton. Noin puoli kilometriä siitä pohjoiseen sijaitsee 3,2 hehtaarin laajuinen metsäjärvi Olkolammi (125,6 metriä mpy). Kahden metsäjärven yhteinen nimi on Olkolammit. Pohjoisen järven pituus on 350 metriä ja eteläisen 200 metriä. Järvien välissä virtaa laskuoja. Korkeammalla sijaitsevaan järveen virtaa laskuojia etelästä. Olkolammien länsipuolella on Mustinganjärvi ja itäpuolella Hietajärvi. Noin 2,5 kilometriä itään sijaitsee Kankarisvesi. Olkolammien pohjoispuolella on Vuorenalanen (124,6 metriä mpy), jonka kautta niiden vedet kulkevat Hietajärveen.
Olkolammit kuuluvat Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta, Olkolammit ovat valuma-alueen itäisiä vakavesiä.
Selçuk Çebi

| Mitalit> Maa:   Turkki.Miesten kreikkalais-roomalainen paini.MM-kilpailut  | Mitalit> Maa:   Turkki.Miesten kreikkalais-roomalainen paini.MM-kilpailut  | Mitalit> Maa:   Turkki.Miesten kreikkalais-roomalainen paini.MM-kilpailut  | Maa:   Turkki> Miesten kreikkalais-roomalainen paini. |
| --- | --- | --- | --- |
|  Kultaa | Herning 2009 | 74 kg |  |
|  Kultaa | Moskova 2010 | 74 kg |  |
|  Kultaa | Las Vegas 2015 | 80 kg |  |
|  Hopeaa | Istanbul 2011 | 74 kg |  |
|  Pronssia | Taškent 2014 | 80 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Vantaa 2014 | 80 kg |  |
|  Pronssia | Vilna 2009 | 74 kg |  |
Selçuk Çebi (s. 3. kesäkuuta 1982 Trabzon) on turkkilainen kreikkalais-roomalaisen tyylin painija ja maailmanmestari.
66-84 kilogramman painoluokissa kilpaillut Çebi voitti maailmanmestaruuden Herningissä 2009, Moskovassa 2010 ja Las Vegasissa 2015. Lisäksi hän sai MM-hopeaa Istanbulissa 2011, MM-pronssia Taškentissa 2014, EM-hopeaa Vantaalla 2014 ja EM-pronssia Vilnassa 2009.